CELEX: 32021D0463
Language: sl
Date: 2021-03-09 00:00:00
Title: Sklep Sveta (EU) 2021/463 z dne 9. marca 2021 o stališču, ki se v imenu Evropske unije zastopa v okviru upravnega odbora, ustanovljenega s Carinsko konvencijo o mednarodnem prevozu blaga na podlagi zvezkov TIR v zvezi s spremembami navedene konvencije

18.3.2021   
               
               
                  SL
               
               
                  Uradni list Evropske unije
               
               
                  L 95/1
               
            
         SKLEP SVETA (EU) 2021/463
         z dne 9. marca 2021
         o stališču, ki se v imenu Evropske unije zastopa v okviru upravnega odbora, ustanovljenega s Carinsko konvencijo o mednarodnem prevozu blaga na podlagi zvezkov TIR v zvezi s spremembami navedene konvencije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Carinska konvencija o mednarodnem prevozu blaga na podlagi zvezkov TIR z dne 14. novembra 1975 (v nadaljnjem besedilu: Konvencija TIR) je bila v imenu Evropske gospodarske skupnosti odobrena z Uredbo Sveta (EGS) št. 2112/78 (1) in je začela za Skupnosti veljati 20. junija 1983.
                  
               
                     (2)
                  
                  
                     Prečiščena različica Konvencije TIR je bila objavljena kot Priloga k Sklepu Sveta 2009/477/ES (2). Navedeni sklep določa, da Komisija prihodnje spremembe Konvencije TIR objavlja v Uradnem listu Evropske unije z navedbo njihovega začetka veljavnosti.
                  
               
                     (3)
                  
                  
                     Na podlagi Konvencije TIR lahko upravni odbor, ustanovljen s Konvencijo TIR (v nadaljnjem besedilu: upravni odbor) sprejme spremembe Konvencije TIR in njenih prilog z dvotretjinsko večino navzočih članov, ki glasujejo.
                  
               
                     (4)
                  
                  
                     Upravni odbor naj bi na 74. seji 9.–12. februarja 2021 ali na naslednji seji sprejel več sprememb prilog h Konvenciji TIR.
                  
               
                     (5)
                  
                  
                     Za upoštevanje predhodno sprejete spremembe člena 18 Konvencije TIR, s katero se je povečalo skupno število carinskih uradov, ki so lahko vključeni v opravljanje operacij TIR, je treba spremeniti Prilogo 1 h Konvenciji TIR ter posodobiti različico 1 in različico 2 vzorcev zvezka TIR.
                  
               
                     (6)
                  
                  
                     Primerno je, da se določi stališče, ki se v imenu Unije zastopa v upravnem odboru, glede sprememb Konvencije TIR, saj bodo te spremembe za Unijo zavezujoče.
                  
               
                     (7)
                  
                  
                     Stališče Unije v upravnem odboru bi zato moralo temeljiti na osnutku sprememb, priloženem temu sklepu –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v upravnem odboru, ustanovljenem s Carinsko konvencijo o mednarodnem prevozu blaga na podlagi zvezkov TIR na 74. seji 9.–12. februarja 2021 ali na naslednji seji glede sprememb navedene konvencije, temelji na osnutku sprememb, priloženem temu sklepu.
            Predstavniki Unije v upravnem odboru se lahko o manjših tehničnih spremembah osnutka sprememb dogovorijo brez dodatnega sklepa Sveta
         
         
            Člen 2
            Stališče iz člena 1 izrazi Komisija. Države članice pri uradnem glasovanju v upravnem odboru izrazijo stališče Unije, pri čemer delujejo skupaj v interesu Unije.
         
         
            Člen 3
            Ta sklep začne veljati na dan sprejetja.
         
         
            V Bruslju, 9. marca 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  Uredba Sveta (EGS) št. 2112/78 z dne 25. julija 1978 o sklenitvi Carinske konvencije o mednarodnem prevozu blaga na podlagi TIR zvezkov (Konvencija TIR) z dne 14. novembra 1975 v Ženevi (UL L 252, 14.9.1978, str. 1).
         
            (2)  Sklep Sveta 2009/477/ES z dne 28. maja 2009 o objavi prečiščene različice besedila Carinske konvencije o mednarodnem prevozu blaga na podlagi TIR zvezkov (Konvencija TIR) z dne 14. novembra 1975, kakor je bila od tedaj spremenjena (UL L 165, 26.6.2009, str. 1).
      
      
         
            PRILOGA
            
               Priloga 1, RAZLIČICA 1, stran 2 ovitka: Vzorec zvezka TIR, točka 5 pravil „Règles relatives à l’utilisation du carnet TIR“
            
            
               Beseda quatre se nadomesti
               z huit
            
               Priloga 1, RAZLIČICA 1, stran 3 ovitka: Različica 1 vzorca zvezka TIR, točka 5 pravil „Rules regarding the use of the TIR Carnet“
            
            
               Beseda four se nadomesti z eight.
            
               Priloga 1, RAZLIČICA 1, stran 5 (bela) vzorca zvezka TIR, kupon št. 1
            
            Obstoječi kupon št. 1 se nadomesti z naslednjim (1)
            
            
               Priloga 1, RAZLIČICA 1, stran 6 (zelena) različice 1 vzorca zvezka TIR, kupon št. 2
            
            Obstoječi kupon št. 2 se nadomesti z naslednjim (2)
            
            
               Priloga 1, RAZLIČICA 2, stran 2 ovitka: Vzorec zvezka TIR, točka 5 pravil „Règles relatives à l’utilisation du carnet TIR“
            
            
               Beseda quatre se nadomesti
               z huit
            
               Priloga 1, RAZLIČICA 2, stran 3 ovitka: Različica 1 vzorca zvezka TIR, točka 5 pravil „Rules regarding the use of the TIR Carnet“
            
            
               Beseda four se nadomesti z eight.
            
               Priloga 1, RAZLIČICA 2, stran 12 (bela) vzorca zvezka TIR, kupon št. 1
            
            Obstoječi kupon št. 1 se nadomesti z naslednjim (3)
            
            
               Priloga 1, RAZLIČICA 2, stran 13 (zelena) vzorca zvezka TIR, kupon št. 2
            
            Obstoječi kupon št. 2 se nadomesti z naslednjim (4)
            
            
               
            
               
            
               
            
               
            
               (1)  Glej stran 2 te priloge.
            
               (2)  Glej stran 3 te priloge.
            
               (3)  Glej stran 4 te priloge.
            
               (4)  Glej stran 5 te priloge.